পরিকল্পনা কমিশন সূত্রে জানা গেছে, সমাজসেবা অধিদফতরের উপকারভোগী জনগোষ্ঠীকে অধিকতর উন্নত সেবা প্রদান, জেলা পর্যায়ে কর্মরত সব কর্মকর্তা ও কর্মচারীদের জন্য যথাযথ স্থান সংকুলানের মাধ্যমে কাজের অনুকূল পরিবেশ সৃষ্টি করা এবং জেলা সমাজসেবা কার্যালয়ের আওতাধীন কার্যক্রম সুস্পষ্টভাবে বাস্তবায়নের জন্য দেশের সব জেলাতেই একটি করে কমপ্লেক্স ভবন নির্মাণের উদ্যোগ নেওয়া হয়েছে। প্রক্রিয়াকরণ শেষে জাতীয় অর্থনৈতিক পরিষদের নির্বাহী কমিটির (একনেক) সভায় অনুমোদন পেলে চলতি বছর থেকে ২০২১ সালের জুনের মধ্যে প্রকল্পটি বাস্তবায়নের কথা রয়েছে সমাজসেবা অধিদফতরের। প্রকল্পটির প্রস্তাব পাওয়ার পর বিভিন্ন বিষয়ে খতিয়ে দেখছে পরিকল্পনা কমিশনের আর্থ-সামাজিক অবকাঠামো বিভাগ।